Publication: Magyar Közlöny
Issue: MK-1998-50 (Year: 1998, Number: 50)
Era: 1990-2004
Section: a 27/1998. (VI. 10.) MKM rendelethez
Paragraph Index: 756

(2) Összesen: 2—(4) 2—(4) 4—6 4—6 4—6 4—6 4—6 4—6 4—6 4—6 4—6 4—6 Megjegyzés: A fenti táblázatok Összesen rovatában az első számok a minimális óraszámra, míg a második helyen szereplő, dőlt számok a szakmai program optimális teljesítéséhez szükséges időre utalnak. 1998/50. szám — bábszínészet (7—10. évfolyam), — báb- és díszlettervezés (7—10. évfolyam), — színpadtechnika (szcenika) (7—10. évfolyam). Szabadon választott tantárgyak (a helyi igények és lehetőségek függvényében) Néhány javaslat — választott bábtechnika, — bábtörténet, — tánc- és mozgásszínházi tréning — a színjáték tanszak azonos elnevezésű tantárgya, — drámajáték — a színjáték tanszak azonos elnevezésű tantárgya. A színművészeti—bábművészeti oktatás kötelezően előírt tantárgyai és azok óraszámai figyelembevétele mellett a tanuló más művészeti ág (zeneművészeti, táncművészeti, képző- és iparművészeti ág) képzésébe is bekapcsolódhat, illetve azok központilag meghatározott tanítási óráin részt vehet. II. Fejezet SZÍNJÁTÉK TANSZAK Drámajáték A tantárgy tanításának célja A drámajáték főtárgy célja, hogy a különböző dramatikus tevékenységformákon, képességfejlesztő gyakorlatokon és improvizációs feladatokon keresztül fejlessze a tanuló érzelmi, értelmi, szociális és fizikai képességeit, készségeit, gazdagítsa önkifejezési formáit, illetve az egyéni és csoportos kreatív folyamatokon keresztül segítse elő a tanulók szocializációjának folyamatát. A folyamatos fejlesztés eredményeképpen a tanuló váljon képessé a dráma és a színház értő befogadására, értelmezésére, illetve művészi együttműködésen keresztül tanulótársaival együtt drámai és színházi produktumok létrehozatalára. Követelmények Az alapfok elvégzését követően a tanulók legyenek képesek — figyelmük tudatos összpontosítására, fegyelmezett feladatvégzésre, — társaik, önmaguk és a felnőtt világ érzékeny megfigyelésére, — a verbális, vokális és nonverbális kommunikációs csatornák tudatos használatára, — a bizalom átélésére, az empátiás képesség működtetésére társas helyzetekben, — érzelmi emlékek felszínre hozására és a szerepjátékokban való kreatív alkalmazására, — érzékeny kapcsolatteremtésre és annak megtartására, — tiszta és kifejező verbális és gesztusnyelvi megnyilatkozásokra, — pontos és érzékletes szerepjátékra társaikkal és egyénileg, — kreatív dramatizálásra, a dramatizálás alapvető eszköztárának önálló alkalmazására, — saját testük, mozgásaik, illetve a tér és a térben mozgó társak differenciált és pontos érzékelésre, a tér kreatív használatára, — egyre növekvő intenzitású, tudatosságú és mélységű részvételre a szerepjátékokban, csoportos improvizációkban, — különböző — felidézett, illetve az emberi világban tapasztalt — érzelmek verbális, vokális, mozgásos, mimikai és a társművészetek eszköztárát is bevonó eszközökkel történő kifejezésére, — összetett művészi üzenetek közlésére különböző anyag-, tér- és mozgásformák együttes alkalmazásán keresztül, — a megismert munkaformák tudatos és kreatív alkalmazására saját ötleteik, gondolataik kidolgozásában, illetve egy kötött drámai szöveg megjelenítésének előkészítésében. Ismerjék — a saját testük adta lehetőségeiket, illetve érzékszerveik hatékonyságát, — a különböző verbális és gesztusnyelvi megnyilatkozásokat, illetve saját eszköztáruk ezirányú fejlettségének mértékét, — a különböző, szerepjátékokban alkalmazható mozgásformákat, illetve saját eszköztáruk ez irányú fejlettségének mértékét, — figyelmük tudatos összpontosításának szerepét és módját, a fegyelmezett feladatvégzés feltételeit, — társaik, önmaguk és a felnőtt világ megfigyelésének módjait, ennek szerepét a szerepjátékok során és az improvizációkban, — a verbális, vokális és nonverbális kommunikációs csatornák adta lehetőségeket, használatuk lehetséges módjait, — az empátiás képesség szerepét társas helyzetekben, kortársaikkal és másokkal való kapcsolatukban, — az érzelmi emlékezet szerepét, alkalmazásának lehetőségeit a szerepjátékokban, — a kreatív dramatizálás alapvető eszköztárát, a dramatizálás egyes lépéseit, — összetett művészi üzenetek közlésének különböző anyag-, tér- és mozgásformák, illetve a szerepjáték adta lehetőségeit, — a megismert munkaformák tudatos és kreatív alkalmazásának lehetőségeit saját ötleteik, gondolataik kidolgozásában, illetve egy kötött drámai szöveg megjelenítésének előkészítésében. 1998/50. szám Színjáték A tantárgy tanításának célja A színjáték főtárgy elsődleges célja, hogy a színházművészet — ezen belül is elsősorban a színjáték — iránt érdeklődő tanulók számára lehetőséget biztosítson a színjátékon keresztül történő önkifejezésre, a színpadi munka alapjainak elsajátítására, valamint a színházi szakmák tevékenységi körének megismerésére. A főtárgy oktatása során törekednünk kell arra, hogy a munkát a lehető legnagyobb mértékben a tanulók — többségükben tizenéves fiatalok — adottságaihoz és képességeihez igazítsuk; ne feledkeznünk meg arról, hogy nem felnőtt színinövendékekkel, hanem kamaszkorú fiatalokkal dolgozunk. Mindez természetesen nem azt jelenti, hogy a képzéssel szemben ne lennének tartalmi és formai vonatkozású minőségi követelmények. Éppen ellenkezőleg: a színjáték főtárgy tanításán keresztül a tanárnak arra kell törekednie, hogy a fiataloknak a színházi és színjátékos ismereteket a számukra legérvényesebb és leghatékonyabb módon közvetítse. Követelmények A továbbképző elvégzését követően a tanulók legyenek képesek — a különböző színészi technikák tudatos alkalmazására, — karakterábrázolásra mozgásos, nyelvi, beszédtechnikai eszközökkel, — egyes színházi stílusoknak megfelelő színészi játékra, — más művészeti ágak területéről származó ismereteik alkalmazására a szerepalkotás során, — színházi improvizációra, — különféle szerepek megformálására, — drámai szövegek értő — színészi szempontokat figyelembe vevő — olvasására, — színházi előadások elemzésére, értékelésére, — a rendezői instrukciók mentén végzett munkára, — a valóságon keresztül értelmezni a színházat, illetve a színházon keresztül a valóságot. Ismerjék — a drámai/színházi konvenciókat, azok alkalmazását, — az alapvető színházi szakkifejezéseket, — a legfontosabb kortárs és/vagy történeti színházi stílusokat, színházi műfajokat, — a szöveg- és előadáselemzés szempontjait és módszereit, — a színészi játék alapvető iskoláit, — a színészi alkotómunka fázisait, főbb összetevőit, — a színház jelenkori társadalmi szerepét, napjaink színházi struktúráját. Beszédgyakorlatok A tantárgy tanításának célja A beszédgyakorlatok tanításának célja, hogy hozzásegítse a tanulókat beszédük oldottá, természetessé válásához és maradásához, az adottságaiknak és a képességeiknek megfelelően — dramatikus és színpadi munkájukban egyaránt — könnyen érthetővé és élvezhetővé fejlesztéséhez. Követelmények Az alapfok elvégzését követően a tanulók legyenek képesek — a beszédfolyamat részeinek és egészének tudatos irányítására az adottságaiknak legjobban megfelelő beszédállapot elérése érdekében, — hallás alapján fölismerni a követendő és az elvetendő beszédpéldát, — a durva légzéstechnikai, hangadási és artikulációs hibák felismerésére mások és a saját beszédükben. Ismerjék — a lazító és koncentrációs játékokat és gyakorlatokat, — légző-, hang- és artikulációs játékokat, gyakorlatokat hangokkal, mechanikusan sorolható szavakkal és irodalmi szövegekkel, — a fejlesztő és kondicionáló beszédtechnikai játékokat, gyakorlatokat, — az általában érvényes hangsúlyszabályokat, — az artikuláció ritmus- és tempóformáló szerepét. A tantárgyi program elvégzését követően a tanulók legyenek képesek (az előbbieken kívül) — ismert karakterek hangzásának hiteles létrehozására, — dramatikus és színpadi munkájukban az e tantárgy keretében tanultak alkalmazására. Ismerjék (az előbbieken kívül) — a beszéd dallamának változatait és kifejező hatását, — a beszéd váltásait (erő, magasság, tempó), — szövegek tagolásának, földolgozásának lehetőségeit. Mozgásgyakorlatok A tantárgy tanításának célja — a tanuló felkészítése, illetve alkalmassá tétele a csoportos dráma- vagy színjáték foglalkozásokon történő részvételre, — alapvető technikai elemek, a bemelegítés részeinek és folyamatának elsajátíttatása és elméleti megismertetése, 1998/50. szám — a próbaállapot elérése csoportkohéziós, speciális mozgásos feladatok, illetve koncentrációt és a kondíciót fejlesztő gyakorlatok révén, — az esetleges sérülések, az ütközésektől, eséstől, az érintéstől való félelem, illetve tartózkodás megelőzése, elkerülése vagy feloldása a mozgás eszközeivel. Követelmények Az alapfok elvégzését követően a tanulók legyenek képesek — a mozgástréning gyakorlatainak koncentrált és pontos elvégzésére, — a megfelelő próbaállapot elérésére a tréning gyakorlatainak végrehajtása során, — általános bemelegítés megtervezésére és levezetésére. Ismerjék — a bemelegítés menetének élettani hatásait, — a gyakorlatok egymásra épülésének logikai menetét, lehetőségeit, — a különböző gyakorlattípusok egymás mellé rendelésének főbb módozatait. A tantárgyi program elvégzését követően a tanulók legyenek képesek (az előbbieken kívül) — egy adott színházi feladatnak megfelelő mozgástréning összeállítására, körültekintő levezetésére. Ismerjék — a mozgástechnikai tréning fontosabb irányzatait, tréningstílusokat, — a mozgástechnika tréning szerepét a megfelelő próbaállapot elérésében. Bábjáték A tantárgy tanításának célja A tanulók a bábjátékot mint komplex kifejezési formát ismerjék meg — a bábkészítés, a bábmozgatás, a (színpadi) játék stb. szintéziseként. Az 1—2—3. évfolyamokon az egyszerű mozgatási és színpadtechnikai módok megismerése és azok játékos alkalmazása a cél, míg a 4. évfolyamokon a kísérletező, kutató munka és a nagyobb technikai tudást igénylő, esetleg bemutatóval végződő felkészülés a jellemző. Követelmények Az alapfok elvégzését követően a tanulók legyenek képesek — tanári/rendezői instrukciók mentén végzett munkára, — jelenet vagy jelenetsor gyakorlás útján történő eljátszására és reprodukálására, — színpadi szituációnak megfelelő improvizációra, — a partnerekkel való alkotó együttműködésre, — a bábjáték komplexitásában rejlő lehetőségek felismerésére és alkalmazására, — önálló feladatmegoldás esetén megindokolni témaválasztásukat és a technikai megoldás melletti döntésüket, s azt (tanári segítséggel) a megvalósításig végigvezetni. Ismerjék — az animáció útján történő kifejezés sajátosságait, — a bábjátékos tevékenység összetevőit, azok egymásra épülését, alkalmazását, — az alapvető bábszínpadi konvenciókat, — az alapvető szakkifejezéseket, — a főbb báb- és színpadtechnikákat. Tánc- és mozgásszínházi tréning A tantárgy tanításának célja — a tanulók megismertetése fizikai jelenlétük lehetőségeivel, korlátaival, s az ezekből adódó feladatokkal, — a mozgáskoordináció és a fizikai képességek fejlesztésén keresztül az önelfogadás lassú folyamatának segítése, — a nonverbális közlésmód, valamint a testbeszéd megértetése és használhatóvá tétele, — a test alkalmassá tétele különböző érzelmi állapotok és helyzetek megjelenítésére, s az ez iránt való érzékenységre, — a mozgásban fellelhető szabadságérzet megtapasztaltatása, — színházi helyzetekben történő, mozgásra épülő feladatok ellátására való alkalmasság megteremtése. Követelmények Az alapfok elvégzését követően a tanulók legyenek képesek — az adott színházi helyzetnek megfelelő mozgásszínházi eszközök megválasztására, — karakterábrázolásra a mozgás eszközeivel, — mozgásimprovizációra, az improvizáció esetleges rögzítésére. Ismerjék — az alapvető mozgásművészeti szakkifejezéseket. A továbbképző elvégzését követően a tanulók legyenek képesek (az előbbieken kívül) — a különböző tánc- és mozgásszínházi technikák tudatos alkalmazására, — színészi jelenlét felmutatására mozgásszínészi játékban, — tánc- és mozgásszínházi előadások elemzésére és értékelésére, — rendezői instrukció követésére — az adott szituáció mozgásban történő megoldására. 1998/50. szám Ismerjék (az előbbieken kívül) — a tánc- és mozgásszínház működésének struktúráját, alkalmazási területeit, — a legfontosabb történeti és kortárs tánc- és mozgásszínházi stílusokat, — a tánc- és mozgásszínházi előadás elemzésének szempontjait, — a mozgásszínészi alkotómunka főbb összetevőit, fázisait és menetét, — a tánc- és mozgásszínház helyét és szerepét a színházi struktúrában. Színházismeret A tantárgy tanításának célja A tantárgy a színjáték tanszak célkitűzései közül a következők megvalósítására nyújt kiemelt lehetőséget: — minél több élő és felvett színházi előadás megtekintésére, — a tanulók drámával és színházzal kapcsolatos fogalmi készletének, aktív szókincsének bővítésére. A tanszak általános célkitűzéseinek szellemében a tantárgy teremtsen lehetőséget arra, hogy a tanulók felkészült nézőkké, tudatos színjátékosokká váljanak. Követelmények Az alapfok elvégzését követően a tanulók legyenek képesek — annak felismerésére, hogy saját befogadói élményeiket milyen színházi hatások befolyásolják, — a színházi előadással kapcsolatos élményeiket, véleményüket világosan, érvekre támaszkodva megfogalmazni, — a megismert fogalmi készlet alapján egy-egy színházi előadás legfontosabb sajátosságainak, jellegzetességeinek megfogalmazására, — a mások által készített előadások tanulságait saját tevékenységükre (is) adaptálni, — a saját csoportjuk által létrehozott előadások sajátosságainak leírására, — az előadás készítése közben felmerült problémákat összefüggésbe hozni a színházi előadás általánosabb problémáival. Ismerjék — azt az alkotói folyamatot, ahogyan egy-egy értékes előadás létrejön — a legfontosabb „színházi mesterségeket”, — az előadás különböző közreműködőinek szerepét, részvételi módját az alkotói folyamatban, — azt, hogy saját tevékenységüknek hol a helye, továbbá mi a szerepe az egész előadás hatásmechanizmusában, — a színházi előadás legfontosabb alkotórészeit, legyenek tudatában annak, hogy ezek az elemek miként kapcsolódnak egymáshoz, hogyan képesek befolyásolni a nézői élményt, — a színházművészet megközelítésére alkalmas fogalmi készlet legfontosabb elemeit. A továbbképző elvégzését követően a tanulók legyenek képesek (az előbbieken kívül) — felismerni egy-egy színházi előadás meghatározó alkotóelemeit, ezek sajátosságait, felhasználási, kapcsolódási módját, — a színházi előadást a benne érvényesülő (műfaji, stiláris, illetve formai) konvenciórendszer szerint vizsgálni, értékelni, — a megismert fogalmi készletet saját csoportjuk színházi tevékenységére is alkalmazni, azaz a saját munkájuk során felmerülő problémákra elméletileg is reflektálni, — egy-egy színházi előadás átfogó értékelésére, eljutni az előadás jellemzőinek leírásától, összetevőinek elemzésétől a színházi műalkotás értelmezésig. Ismerjék (az előbbieken kívül) — a színházművészet legfontosabb kifejezőeszközeit, — a műfaji, stiláris, illetve formai konvenciórendszereknek a legfontosabb sajátosságait, felhasználási lehetőségeit, — a konkrét előadások elemzésében, értelmezésében felhasznált fogalmakat, azok meghatározásait, kapcsolódásukat, továbbá helyüket, szerepüket a különféle színházi konvenciórendszerekben, illetve más művészeti, irodalmi, esztétikai fogalmakkal való összefüggéseiket, — az előadás alkotóelemeinek hatásmechanizmusait, azok miként befolyásolják a nézői élményt, hogyan szolgálják az előadás jelentését. III. Fejezet BÁBJÁTÉK TANSZAK Bábjáték A tantárgy tanításának célja A tanszak általános céljain és feladatain belül az előkészítő képzés speciális célja, hogy a gyerekek a kisiskoláskori életkori sajátosságoknak megfelelően játékos gyakorlatok keretében sajátítsák el a legalapvetőbb bábos, drámai kifejezésformákat, törekedve ezen belül az expresszív alkotóképesség megőrzésére, illetve fejlesztésére; arra, hogy a tanulók megtapasztalhassák a bábkészítés, a figurateremtés lehetőségeit; a megszemélyesítő, önkifejező játék által fejlődjön manipulációs készségük; bábok mozgatásával, térbe helyezésével fejlődjön mozgáskoordinációjuk, térérzékelő, kommunikációs és kapcsolatteremtő képességük. 1998/50. szám Az alapfokú képzés során a tanulók a bábjátékot mint komplex kifejezési formát ismerjék meg — a bábkészítés, a bábmozgatás, a (színpadi) játék stb. szintéziseként. Az 1—2—3. évfolyamokon az egyszerű mozgatási és színpadtechnikai módok megismerése és azok játékos alkalmazása a cél, míg a 4—5—6. évfolyamokon a kísérletező, kutató munka és a nagyobb technikai tudást igénylő, esetleg bemutatóval végződő felkészülés a jellemző. A bábjáték tantárgynak a továbbképző évfolyamokon célja és betöltendő feladata, hogy az egyes részterületekre szakosodott hallgatók tevékenységének érvényesüléséhez teret adjon, évfolyamonként legalább egy bemutatásra szánt (vizsga-)előadásban összefogja azt, mindezt a jól megalapozott mesterségbeli tudás művészi szint felé közelítésének, a művészi érzékenység és látásmód kialakításának szándékával. Követelmények Az alapfok elvégzését követően a tanulók legyenek képesek — tanári/rendezői instrukciók mentén végzett munkára, — jelenet vagy jelenetsor gyakorlás útján történő eljátszására és reprodukálására, — színpadi szituációnak megfelelő improvizációra, — a partnerekkel való alkotó együttműködésre, — a bábjáték komplexitásában rejlő lehetőségek felismerésére és alkalmazására, — felismerni, hogy egy-egy téma milyen báb- és színpadtechnikai keretek között bontható ki leginkább, — átlátni egy-egy báb- és színpadtechnika alkalmazási lehetőségeinek határait, — önálló feladatmegoldás esetén megindokolni témaválasztásukat és a technikai megoldás melletti döntésüket, s azt (tanári segítséggel) a megvalósításig végigvezetni. Ismerjék — az animáció útján történő kifejezés sajátosságait, — a bábjáték kultúrtörténeti szerepét, tradícióit, — a bábjátékos tevékenység összetevőit, azok egymásra épülését, alkalmazását, — a bábszínpadi konvenciókat, — az alapvető szakkifejezéseket, — a főbb báb- és színpadtechnikák elméletét, gyakorlatát. A továbbképző elvégzése után a tanulók legyenek képesek (az előbbieken kívül) — az emberi és technikai tényezők összehangolt alkalmazására, — különféle szerepek megformálására, — az előadás/próba folyamán szükség szerinti háttérmunkára, munkájuk során a színpad iránti alázatra, — a bábjáték alkotófázisaiban való részvételre, — elméleti és gyakorlati tudásuk összekapcsolására, — egyes színházi stílusnak megfelelő játékmódra. Ismerjék (az előbbieken kívül) — a darab-, szerep- és előadáselemzés módszereit, — a rögzített előadásmód és az improvizációs technika közti különbséget, alkalmazási lehetőségeiket, a különböző játékstílusokat, — a társművészetekkel való kapcsolódás lehetőségét, — az egyes működési struktúrákat. Bábmozgatás A tantárgy tanításának célja Az alapfokú képzés célja, hogy lehetőséget biztosítson a tanulók számára tantárgyk, tárgy-bábok és általában a holt anyag mozgás-mozgatás általi „életre keltésének”, valamint a tradicionális bábtechnikák működési elvén készíthető egyszerűbb kivitelezésű bábok mozgatásának tanulmányozására, továbbá a természetes mozgások (ember, állat, növények, természeti jelenségek) megfigyelés alapján történő utánzására, a mozgások stilizált vagy realista ábrázolására. A továbbképző célja és feladata ezen ismeretek elmélyítése, a technikai tudás tökéletesítése. A továbbképzés során a hallgatók érdeklődésük és képességeik szerint orientálódhatnak az előadóművészet (bábszínészet) vagy a manuális tevékenységek (báb- és díszletkészítés, díszlettervezés) irányába, de mindkettő esetében alapvető a bábmozgatásban való jártasság. Követelmények Az alapfok elvégzését követően a tanulók legyenek képesek — tanári instrukciók mentén végzett munkára, — bemutatott és/vagy önállóan megtervezett mozdulatsor gyakorlás általi elsajátítására, reprodukálására, — egyszerű bábmozgatási technikák színpadi tartalomnak megfelelő alkalmazására, — az ismert bábtechnikák, illetve azok mozgatási elvének tudatos alkalmazására, — a megismert mozgatási technikák improvizáció során történő alkalmazására. Ismerjék — a bábmozgatással kapcsolatos alapvető szakkifejezéseket, — az általuk használt bábu felépítését, alkotórészeinek elnevezését. A tantárgyi program elvégzése után a tanulók legyenek képesek (az előbbieken kívül) — az általuk készített bábu színpadi tartalomnak megfelelő mozgatására, — bonyolult mozgatási technikájú bábu működtetésére, — kifejező, karakternek megfelelő bábmozgatásra. 1998/50. szám Ismerjék (az előbbieken kívül) — az egyes bábtechnikák használatára vonatkozó konvenciókat, azok alkalmazását, — az egyes bábtechnikák lehetséges színpadtechnikai alkalmazását. Bábkészítés A tantárgy tanításának célja A bábkészítés tantárgy a bábjáték főtárggyal összhangban, a tanulók politechnikai előképzettségét, eltérő fejlődési ütemét figyelembe véve kívánja a bábtervezés és a kivitelezés alapismereteit elsajátíttatni. A tantárgy a tanulók fejlődését leginkább az egyre igényesebb kivitelezés, a technológiai megoldások alkalmazása, továbbá a stílusérzék és a globális tervezői látásmód kialakítása terén szolgálja. A tantárgy keltse fel a tanulók figyelmét e sajátos kifejezési forma iránt, nyújtson megfelelő alapot a továbbképző évfolyamok tanulmányaihoz. Követelmények Az alapfok elvégzése után a tanulók legyenek képesek — térben, arányokban és színekben gondolkodni, — a különböző bábtechnikák között biztonsággal eligazodni, — egyes bábtechnikák, technológiák alkalmazási lehetőségét felmérni, — a szükséges anyagokat, technológiákat alkalmazni, — a báb működési rendszerét az esztétikai megjelenéssel összhangban elkészíteni, — a tervezési és kivitelezési munka fázisait megtervezni, — a színpadtechnikai és bábmozgatási követelményeknek megfelelő, a bábjátékban meghatározott célokat szolgáló bábut készíteni, — megfelelő stílusú bábut készíteni, egy adott produkción belül a stílusegységet megtartani, — az általuk készített bábut a bábjáték során használni, — az esetleges meghibásodásokat, sérüléseket kijavítani, — a tanár útmutatásait követni, a csapatmunkához alkalmazkodni, — saját elképzeléseiket megvalósítani. Ismerjék — alapvető szakkifejezéseket, — az egyes bábtechnikák működési elvét, — az egyes bábtechnikák elkészítésének egyszerűbb és bonyolultabb változatait, — a tervezés és kivitelezés alapvető szempontjait, — az alapanyagok fontosabb fizikai-kémiai tulajdonságait, — a kivitelezéshez szükséges eszközöket, technikákat, — az elkészített bábu alkalmazási lehetőségeit, — a baleset-megelőzés, munkavédelem szabályait betartani, — az alapanyagok, munkaeszközök tárolásának rendjét. Beszéd és ének A tantárgy tanításának célja — hozzásegíteni a tanulókat beszédük oldottá, természetessé válásához és maradásához, az adottságaiknak és a képességeiknek megfelelően — dramatikus és színpadi munkájukban egyaránt — könnyen érthetővé és élvezhetővé fejlesztéséhez, — olyan zenei képzést nyújtani, amely (az évek során) a tanulót képessé teszi maradandó zenei értékek befogadására, reprodukálására, illetve ezen zenei megnyilvánulási formák újrafogalmazásával kreatív zenei tevékenységek folytatására. Követelmények A tantárgyi program elvégzése után a tanulók legyenek képesek Beszéd — hallás alapján fölismerni a követendő és az elvetendő beszédpéldát, — a durva légzéstechnikai, hangadási és artikulációs hibák felismerésére mások és a saját beszédükben. Ének — tisztán énekelni egyénileg és csoportosan, — rövidebb zenei részletek hallás után való visszaéneklésére, — egyenletes lüktetés mellett kísérettel való éneklésre, — rövid zenei részletre mozgáskompozíció rögtönzésére, — kötött verses szövegre egyszerű, kis ambitusú dallam létrehozására. A tantárgyi program elvégzése után a tanulók ismerjék Beszéd — a lazító- és koncentrációs játékokat és gyakorlatokat, — légző-, hang- és artikulációs játékokat, gyakorlatokat hangokkal, mechanikusan sorolható szavakkal, — a fejlesztő és kondicionáló beszédtechnikai játékokat, gyakorlatokat. Ének — a karácsonyi és húsvéti ünnepkör szokásdallamait. 1998/50. szám Bábszínházismeret A tantárgy tanításának célja A tantárgy a bábjáték tanszak célkitűzései közül a következők megvalósítására nyújt kiemelt lehetőséget — minél több élő és felvett bábszínházi, színházi előadás megtekintésére, — a tanulók bábszínházzal, színházzal és drámával kapcsolatos fogalmi készletének, aktív szókincsének bővítésére. A tanszak általános célkitűzéseinek szellemében a tantárgy teremtsen lehetőséget arra, hogy a tanulók felkészült nézőkké, tudatos bábjátékosokká váljanak. Követelmények Az alapfok elvégzését követően a tanulók legyenek képesek — annak felismerésére, hogy saját befogadói élményeiket milyen színházi hatások befolyásolják, — a bábszínházi előadással kapcsolatos élményeiket, véleményüket világosan, érvekre támaszkodva megfogalmazni, — a megismert fogalmi készlet alapján egy-egy bábszínházi előadás legfontosabb sajátosságainak, jellegzetességeinek megfogalmazására, — a mások által készített előadások tanulságait saját tevékenységükre (is) adaptálni, — a saját csoportjuk által létrehozott előadások sajátosságainak leírására, — az előadás készítése közben felmerült problémákat összefüggésbe hozni a bábszínházi előadás általánosabb problémáival. Ismerjék — a bábművészet megközelítésére alkalmas fogalmi készlet legfontosabb elemeit, — azt az alkotói folyamatot, ahogyan egy-egy értékes előadás létrejön, — a legfontosabb „bábszínházi mesterségeket”, — az előadás különböző közreműködőinek szerepét, részvételi módját az alkotói folyamatban, — a bábszínházi előadás legfontosabb alkotórészeit, — azt, hogy saját tevékenységüknek hol a helye, továbbá mi a szerepe az egész előadás hatásmechanizmusában. A továbbképző elvégzését követően a tanulók legyenek képesek (az előbbieken kívül) — felismerni egy-egy bábszínházi előadás meghatározó alkotóelemeit, ezek sajátosságait, felhasználási, kapcsolódási módját, — a bábszínházi előadást a benne érvényesülő (műfaji, stiláris, illetve formai) konvenciórendszer szerint vizsgálni, értékelni, — a megismert fogalmi készletet saját csoportjuk színházi tevékenységére is alkalmazni, azaz a saját munkájuk során felmerülő problémákra elméletileg is reflektálni, — egy-egy bábszínházi előadás átfogó értékelésére, eljutni az előadás jellemzőinek leírásától, összetevőinek elemzésétől a színházi műalkotás értelmezéséig. Ismerjék (az előbbieken kívül) — a bábművészet legfontosabb kifejezőeszközeit, — a műfaji, stiláris, illetve formai konvenciórendszereknek a legfontosabb sajátosságait, felhasználási lehetőségeit, — a konkrét előadások elemzésében, értelmezésében felhasznált fogalmakat, azok meghatározásait, kapcsolódásukat, továbbá helyüket, szerepüket a különféle bábszínházi konvenciórendszerekben, illetve más művészeti, irodalmi, esztétikai fogalmakkal való összefüggéseiket, — az előadás alkotóelemeinek hatásmechanizmusait (azok miként befolyásolják a nézői élményt, hogyan szolgálják az előadás jelentését). Pantomim A tantárgy tanításának célja — a pantomimtechnika mozgásművészeti értékű elsajátítása a mozgásszínházi, akrobatikus és a kiegészítő mozgástechnikai elemek közel azonos szintű ismerete mellett, — a megjelenítés előtérbe helyezése a lejelzéssel, illusztrációval szemben, a hiteles belső játék szervesítése a pontos, kifejező testtechnikai jelenléttel, — a tárgy alkalmazhatóságának, lehetőségeinek ismeretéből adódó feladatok pontosítása, a képzési anyag nyújtotta megjelenítőképesség megteremtése és felmutatása. Követelmények A továbbképző elvégzése után a tanulók legyenek képesek — a pantomimes testtechnika tudatos alkalmazására, — egy adott dráma arra alkalmas részletének pantomimes eszközökkel történő megoldására, — karakterábrázolásra a pantomim eszközeivel, — bármely témában való rögtönzésre, — szuggesztív előadásmódra az üres térben, — adott téma lényegi pontjainak kiemelésére, valamint motívumba sűrítése, — pantomim és egyéb mozgásművészeti előadások elemző értékelésére, — a pantomim technikai kelléktárának egyéni módon való interpretálására, a csönd, illetve a zene adta lehetőségek figyelembevételével. 1998/50. szám Ismerjék — az alapvető pantomimes és mozgásművészeti szakkifejezéseket, — a pantomim testtechnikai rendszerét és technikai kelléktárát, — egy adott téma pantomimben való feldolgozásának kritériumait és módszerét, — a pantomim előadóművészet működésének mozgástechnikai, térbeli és dramaturgiai elemeit, illetve feltételeit, — a pantomim kialakulása és fejlődése szempontjából meghatározó színháztörténeti korszakokat, — a pantomim és más mozgásművészeti ágak kapcsolatát, — a pantomim mint képzési terület szerepét a színházi munkában. Bábszínészet A tantárgy tanításának célja A képzés célja, hogy mindazok számára, akik az alapfokú képzés során — a Bábjáték komplexitásán keresztül — megismerkedtek a bábszínpadi munka színészére, a bábjátékos-animátorra háruló feladatokkal, és gondolataik közvetítéséhez megfelelő eszköznek tartják a bábot, biztosítsa technikai tudásuk és előadói képességeik fejlesztését. Követelmények A továbbképző elvégzése után a tanulók legyenek képesek — a szerepelemzési, szerepépítési módszereket gyakorlatban alkalmazni, — élettelen anyag közvetítésével érzelmi, gondolati tartalmakat kifejezni, — a színészi munkájukat a bábjáték egészébe illeszteni, annak céljait és szándékát szolgálni, — rendezői istrukciók mentén dolgozni, — részterületeken, illetve a társművészetekben szerzett ismereteiket a bábszínészi munkában egyesíteni, — a választott vagy rájuk bízott szerep eljátszására, — a szerepalkotásban önálló gondolataik, egyéniségük érvényesítésére, — különböző stílusokban játszani. Ismerjék — a bábszínész/bábjátékos tradicionális játékokban való szerepét, — az egyes bábtechnikáknak megfelelő játékstílusokat, — a különféle bábtípusok színészi lehetőségeit, — a bábszínészi szerepalkotás módszereit, — a bábszínész munkájának a színház más ágazataival, műfajával azonos vagy azoktól eltérő eszközeit. Báb- és díszlettervezés A tantárgy tanításának célja A díszlet és a báb, a drámai gondolat és hatás mellett, az előadás ritmusát, folyamatosságát is szolgálja — könnyű díszletváltások: kifejező mozgású, karakteres, egyszerűen elkészíthető és használható bábok stb. —, ezért a tervezőnek jó csapatjátékosként, rugalmasan kell alkalmazkodnia a rendező elképzeléseihez, a színház és a műhely elképzeléseihez, az előadás stílusához stb. A fentiek miatt a tantárgyat választó tanulóknak a kreativitásuk, manuális készségeik, szín- és formaérzékük fejlesztése mellett szükséges, hogy vizuálisan is képesek legyenek kifejezni magukat, továbbá a báb- és díszletkészítés folyamatában is részt tudjanak venni. A tantárgy célja mindezek elősegítése. Követelmények A továbbképző elvégzése után a tanulók legyenek képesek — a műhelymunkák során alkalmazott anyagok, technikák, biztonságos és gazdaságos használatára, — minden bábtípus elkészítésére, — alkalmazkodni a rendező elképzeléseihez, a műhely lehetőségeihez, — az elképzeléseiket a szakrajz, a színterv, illetve a díszlettervezési gyakorlatok során, a megfelelő díszlettípusokhoz makett segítségével közölni, — ítéletet alkotni az általuk látott előadásról, — elkészíteni, illetve használni a saját maguk által tervezett bábot. Ismerjék — a színpadon, a díszlet-, illetve bábkészítés során használatos technikákat, — a történeti stílusokat és a kortárs törekvéseket, — a bábelőadás létrehozásának fázisait, munkamenetét, — a színpadi és műhely használatának rendjét, biztonsági előírásait, — a rokon szakmák (pirotechnikus, sminkes stb.) feladatát, lehetőségeit. Színpadtechnika (szcenika) A tantárgy tanításának célja A szcenikus az, aki segít a szín- és látványtervet lefordítani szerkezeti megoldásokra, anyagokra, technikákra. Ő hangolja össze a műhelymunkát a színpadi próbafolyamattal, gondoskodik a kivitelezés biztonságáról, folyamatosságáról, a színpadi berendezések működéséről, a díszletek szállításáról, összeszereléséről stb. Többféle anyaghoz és 1998/50. szám mesterséghez kell értenie: pl. asztalos munkáktól, lakatoson keresztül a bábmechanizmusok kivitelezéséig. A felsoroltakhoz szükséges ismeretek és képességek elsajátíttatása, illetve kialakítása a képzés célja. Követelmények A továbbképző elvégzése után a tanulók legyenek képesek — a díszlet- és bábtervek kivitelezési és szerkezeti rajzainak értelmezésére, illetve elkészítésére, — a szerszámok és berendezések használatára, — a gyakorlati feladatok megoldása során felhasználni a színháztörténet és a színházi stílusok kapcsán tanultakat, — alkalmazkodni a tanár/rendező, díszlet- vagy bábtervező elképzeléseihez, — a színház, illetve az iskola gazdasági feltételeihez való alkalmazkodásra, — egy megadott báb- és díszlettervhez műszaki leírást, szerkezeti rajzot, kivitelezési tervet készíteni, — a díszlettervhez homlokzati rajzot, alaprajzot (méretarányosan), járástervet, világítási tervet készíteni. Ismerjék — a színpadok, bábszínpadok történetét, a szcenika fejlődését, — a különböző bábfajták mechanikai tulajdonságait, a mozgatás módjait, lehetőségeit, — ismerje a színházban használt fontosabb szakkifejezéseket, — a színpadi munka tűz- és balesetvédelmi előírásait. IV. Fejezet KÖZÖS TANTÁRGYAK Vers- és prózamondás A tantárgy tanításának célja, hogy a tantárgy megismertesse a tanulókkal — azokat a pódiumon előadható népköltészeti és (különböző stílusirányzatokhoz, műfajokhoz tartozó) irodalmi alkotásokat, melyek a mindenkori tanulók érdeklődésére számot tarthatnak, előadhatóak és üzenethordozóak, — azokat az eljárásmódokat és műelemzési metodikákat, kommunikációs folyamatokat, melyeknek eredményeként eljuthatnak a művek üzenetének megfejtéséhez és a helyes közvetítéshez, — a művészi beszédnek és a nonverbális kifejezésnek azokat az eszközeit, melyek tudatos működtetésével a hallgató a közönség számára is élménnyé transzponálhatja a megszólaltatott művet, — a különféle előadói stílusirányzatok jellegzetességeit és markáns képviselőik jeles teljesítményét, — a szónoki beszéd, előadás dramaturgiáját, eszközeit és fogásait, — a szerkesztés szabályait, a színjátékká formálás törvényszerűségeit, — a szakrális és profán szertartásokat és azok összetevőit, — a pódiumi rendezés eszközeit, a látvány, akusztika és térszervezés lehetőségeit, továbbá ösztönözze a tanulókat arra, hogy — műveket válogassanak, irodalmi műsort szerkesszenek, szertartásjátékot komponáljanak, — faggassák, elemezzék a műveket, nekik és koruknak szóló üzenetet keresvén bennük, — próbálják ki önmagukat különféle nyilvános fórumokon, vers- és prózamondó versenyeken, — vegyenek részt kommunikációs készségüket fejlesztő drámapedagógiai gyakorlatozásokon, — járjanak előadóművészi estekre, szertartásokra, oratórikus előadásokra, s keressék az alkalmat, hogy minél több ilyen témájú lemezt és videót hallgassanak, nézzenek. Követelmények Az alapfok elvégzését követően a tanulók legyenek képesek — alkalmazni a légző, artikuláló, beszédtechnikai gyakorlatokat, — alkalmazni a művészi beszéd és a testnyelv kifejező eszközeit, hogy az olvasás során megértett költői, írói üzenetet sajátjukként tudják átadni a hallgatóknak, a közönségnek, — a szövegelemzésre és annak megfogalmazására, miért fontos nekik a választott alkotás, és mit kívánnak azzal üzenni a befogadónak, — előadni kb. 20 szabadon választott művet, önállóan és verskompozícióban is (verset és prózát — népköltészeti és különböző stílusirányzatokhoz, műfajokhoz tartozó irodalmi alkotásokból válogatva), — egymás teljesítményét elemezni, körültekintően értelmezni. Ismerjék — azokat az irodalmi kommunikációs módszereket, melyeknek segítségével képesek megfejteni a sorokba, a sorok közé, a sorok mögé rejtett metaforikus üzeneteket, — a lírai és az epikus művek előadásmódjai közötti különbségeket (azok érzelmi-gondolati és eseményes-cselekményes voltának függvényében), — azokat az improvizatív, kreatív gyakorlatokat, melyeket az előkészület stádiumában játszanak a kommunikációs készség fejlesztése érdekében, — ismerjék a hatásos előadói beszéd komponenseit, tudjanak ilyet készíteni és elmondani. A továbbképző elvégzését követően a tanulók legyenek képesek (az előbbieken kívül) — megfogalmazni szóban és írásban, hogy az adott mű megírására miféle gondolati, érzelmi szándék késztette a 1998/50. szám költőt, írót, s mi az, ami a közvetítő-előadót inspirálja a mű tolmácsolására, — újabb műveket megszólaltatni, — megalkotni szerkesztésen alapuló egyszemélyes színjátékukat, továbbá partner segítségével pódiumi térbe helyezni azt (az oratórikus rendezés kívánalmai szerint). Ismerjék (az előbbieken kívül) — a szerkesztés dramaturgiai és rendezői szabályait, s legyenek képesek azokat alkalmazni saját szerkesztői, rendezési gyakorlatukban, — a szertartás funkcióját, szertartásokat, a szertartásjáték összetevőit, s mindezek alkalmazási lehetőségeit, módjait, — a szertartás-színház jeles hivatásos és amatőr produkcióit. Kreatív zenei gyakorlat A tantárgy tanításának célja — elfogulatlan, felszabadult, ugyanakkor kritikus zenei légkör teremtése, az ösztönös zenei tehetség kibontakoztatása, zenei készség és széles tájékozottság megteremtése, — az érzés- és gondolatvilág szavakkal nem megfogalmazható rétegeinek kifejezésre juttatása, — a zenének, mint szavak fölötti hangzó nyelvnek, sajátos összetevőinek megismertetése, — a zenei nevelés egyik fő területeként olyan készenléti állapot megteremtése (elsősorban folyamatos ismétlődő gyakorlatok útján), amely hozzásegít a próbához szükséges elmélyült, koncentrált állapot eléréséhez, — a zenei nevelés másik fő területeként tulajdonképpeni zenei képzés, amely az évek során a növendéket képessé teheti maradandó zenei értékek befogadására, reprodukálására, illetve ezen zenei megnyilvánulási formák újrafogalmazásával kreatív zenei tevékenységek folytatására. Követelmények Az alapfok elvégzését követően a tanulók legyenek képesek — a tiszta, kifejező, karakteres éneklésre, — könnyű, három- és négyszólamú művek eléneklésére (kotta segítségével), — egyszerű ritmuskíséret rögtönzésére, — meghatározott stílusban dallamot improvizálni. Ismerjék — a magyar népszokások dallamanyagát, — a főbb zenei stílusokat. A továbbképző elvégzését követően a tanulók legyenek képesek (az előbbieken kívül) — a különböző népzenei dialektusok szerinti előadásmódra, — nehezebb, polifón vokális művek eléneklésére (kotta segítségével), — bonyolultabb ritmuskíséret rögtönzésére, — megtervezni egy szituáció hangeffektusait, — hangokat, hangszereket felhasználni egy hangulat, kép megteremtése érdekében, — egy történetet valódi vagy stilizált hangokkal kísérni (hangaláfestés konvenció). Ismerjék (az előbbieken kívül) — a különböző népzenei dialektusokat, díszítésmódjukat, jellegzetességeiket, — a XX. század főbb zenei irányzatait, — az egyszerűbb, házilag is elkészíthető hangszereket. Beszédtechnika A tantárgy tanításának célja A tantárgy tanításának a célja, hogy megismertesse a tanulókkal a beszéd elméleti alapjait, a magyar nyelv hangzásának követelményeit. A technikai és kommunikációs gyakorlatok segítségével alakítson ki tiszta, érthető és élvezhető beszédállapotot. Beszédhallásuk és -elemző képességük fejlesztésével tegye alkalmassá a tanulókat szóbeli kifejezőképességük fejlesztésére és az elért beszédállapot megőrzésére. Produkciós helyzetben tanulók a beszédet célszerűen és magas színvonalon használják. Követelmények Az alapfok elvégzését követően a tanulók legyenek képesek — a beszédfolyamat részeinek és egészének tudatos irányítására, — a helyes színpadi beszédre dramatikus és színpadi munkájukban egyaránt, — verseket, prózai anyagokat, szöveges színpadi feladatokat igényesen, színvonalasan megoldani. Ismerjék — a lazító és a koncentrációs gyakorlatokat, — a szöveg nélküli és a szöveges légző-, hang- és artikulációs gyakorlatokat, — a fejlesztő és a szinten tartó beszédgyakorlatokat, — a hangsúlyszabályokat, — a hanglejtés változatait. A továbbképző elvégzését követően a tanulók legyenek képesek (az előbbieken kívül) — a helyes színpadi beszédre bármilyen szerephelyzetben, — a szöveges feladataikat jó technikával, sokszínű kifejezőeszközökkel elmondani, — mondanivalójukat célszerűen és élvezhetően elmondani. 1998/50. szám Ismerjék (az előbbieken kívül) — a korrekciós beszédgyakorlatokat, — a hangerő, a hangszín, a hangmagasság és a beszédtempó váltásait, — a gyakori beszédhibákat és a beszéd ritmusának zavarait, — a főbb dialektusokat, — a kifejezés nem szóbeli eszközeit, — a mondanivaló tagolásának lehetőségeit és eszközeit (szünet, váltás, hangsúly, hangszín). A művelődési és közoktatási miniszter 28/1998. (VI. 10.) MKM rendelete a szakmai követelmények kiadásáról szóló

Source: https://magyarkozlony.hu/hivatalos-lapok/df31e3f6108f1a0f18407d9da82ca98fc7dce328/dokumentumok/00b1311453fe5a3dd1037b877cbedde7247c0be3/letoltes